114 
grunde sig i deres philosophiske System, medens de tvertimod 
»ad historisk Vei ville retfærdiggjøre Sandheden af deres Reli- 
gionsphilosophie«. Det er en af de sædvanlige Selvforblindelser, 
der kun bliver saameget mere paafaldende, som den Tibingske 
Skoles »historiske Kritik« over Evangelierne har sin væsenlige 
Støtte i den Energi, hvorved den søger at eftervise al historisk 
Fremstillings Afhængighed af Referenternes dogmatiske, ideelle 
Interesse. 
Man har ofte sammenstillet Semlers og Baurs Virksomhed 
påa den nytestamentlige Kritiks Omraade, og der synes ingen 
Grund for den Sidstnævnte til at afvise hiin Sammenligning, 
naar det skeer med Anerkjendelsen af, at Baur langt overgaaer 
sin Forgjænger saavel i philologisk og philosophisk Dannelse som 
ved et ulige større. Talent i historisk Fremstilling og Behand-- 
lingen af kritiske Problemer. Begge have med utrættelig Flid 
stedse paany opgravet og gjennempløiet den ældste Kirkehisto- 
ries Mark. Mange af de ved Semler kun let henkastede Tanker 
have først ved Baur og hans Disciple fundet deres Betydning; 
Tvivl, som Semler havde hensat uden Begrundelse, Paastande, 
som Semlers urolige Aand vovede, uden videre at forfølge dem, 
ere her blevne begrundede. Foruden mange enkelte Punkter er 
Semler Baurs Forgjænger i at fremhæve Differentsen mellem de 
Hovedretninger i den ældste Christenhed (hos Semler: de ud- 
vortes (Petriner) og de zndvortes (Paulus' og Johannes's Disciple) 
Christne, af hvilke efterhaanden den katholske Kirke med sit 
Dogma skal have dannet sig. Vistnok erkjendte Semler i Chri- 
stendommen en guddommelig »AÅabenbaring«; men det Menne- 
skelige, det Locale, Temporaire, som han udskillede fra det Gud- 
dommelige (9: Alt hvad der gaaer ud paa »die moralische Aus- 
besserung und Herstellung des Menschen«), voxte op for ham 
til en Højde, hvorved dette truedes med at gaae ganske op i 
hiint. Ligefrem erklærede Tilhængerne af den Tibingske Skole, 
at deres Maal gik ud paa at begribe og fremstille Christendom- 
men som Product af historisk-menneskelig Udvikling.  Unægte- 
